Úrad vlády SR						  Na rokovanie vlády SR
Sekcia hospodárskej politiky					  dňa 21.8.2002
									  k číslu: 5957/2002
									  k bodu: 76

S a n o v i s k o

k Návrhu na vydanie rozhodnutia o privatizácii podniku Skúšobný ústav dopravnej a stavebnej techniky, Žilina, š.p.
___________________________________________________________________  

I.

Materiál predkladá ministerka pre správu a privatizáciu národného majetku na základe §10 ods.1 a 10a, ods.2 zákona č.92/1991 Zb. v znení neskorších predpisov.

V materiáli je predložený návrh na privatizáciu štátneho podniku Skúšobný ústav dopravnej a  stavebnej techniky so sídlom v  Žiline priamym predajom spoločnosti SÚDST, s.r.o., Žilina.  Kúpnu cenu vo výške 5 mil. Sk zaplatí kupujúci do 30 dní od účinnosti zmluvy o  predaji. Ďalšie podmienkam predaja zaväzujú kupujúceho investovať v priebehu piatich rokov 9 mil. Sk. 

II.

Materiál nie je predmetom štandardného medzirezortného pripomienkového konania.

III.

Spoločnosť SÚDST, s.r.o., Žilina, ako jediný záujemca o privatizovaný majetok predložila doplnenie svojho podnetu v  požadovanom termíne. Podľa predkladateľa návrhu, uvedená spoločnosť splnila všetky podmienky výberového konania.

Z  formálneho hľadiska nie sú pripomienky. Možno však poukázať na výšku kúpnej ceny, ktorá je výrazne nižšia ako výška bilančného ocenenia privatizovaného majetku, ako trhová hodnota a tiež ako výnosová hodnota tohto majetku (str.3, dôvodová správa).

Návrh nebol predložený na posúdenie Porade ekonomických ministrov.

Odporúčame, aby vláda o  návrhu rozhodla podľa výsledku rozpravy s prihliadnutím na pripomienku k stanoveniu výšky kúpnej ceny.

Bratislava  20. 8. 2002